Sony introducerer ny flagskibstelefon: Xperia 1 VI

Sony har netop introduceret deres seneste flagskibstelefon, nemlig Xperia 1 VI.

Som noget nyt har Sony skrottet den ellers velkendte 4K-skærm på Xperia 1-modellerne. Nu lyder den på et 6,5″ FHD+ display, hvor skærmformatet samtidig er 19.5:9, kontra det tidligere (meget aflange) ultrawide-format, 21:9.

Sony har desuden formået at øge lysstyrken med op til 50% kontra forgængeren og displayet er nu af LTPO-typen. Dette giver en variabel opdateringsfrekvens fra 1-120Hz.

Drivkraften i Sony Xperia 1 VI er dette års flagskibsprocessor fra Qualcomm, Snapdragon 8 Gen 3, sammenkoblet med 12 GB RAM.

Forbedrede kameraer og lydoplevelse

Hovedkameraet er på 48 MP, hvilket er udstyret med et Exmor T-objektiv med Zeiss-optik. Brændvidden spænder fra 24 mm til 48 mm. Der er også et 12 MP ultrawide-kamera ombord, samt et telefoto-objektiv med kontinuerlig optisk zoom fra 3.5x-7.1x. Telefoto-kameraet kan desuden skyde makrobilleder helt ned til 4 cm fra motivet.

Som nogle af de få producenter, holder Sony fortsat fast i 3,5mm jackstikket, som ydermere har fået opgraderet kredsløbet for endnu bedre lyd. Derudover har Xperia 1 VI også forbedrede stereo-højtalere.

Pris og lancering

Xperia 1 VI får en vejledende pris på 9.999 kr. (256 GB) og lander på markedet den 9. juni. Forudbestiller man telefonen inden den 9. juni, får man desuden et par WH-1000XM5 høretelefoner med i prisen.

Læs også: OpenAI klar med ChatGPT-4o

Sony introducerer ny flagskibstelefon: Xperia 1 VI